झगड़ा हुआ तो 24 साल छोटी महिला को मारा, बॉडी के टुकड़े कुकर में उबाले
Mumbai's Mira Road Murder Case Update - Who Is Live-In Partner Killer Manoj Sahni. Follow Mumbai Murder Case, Latest News, Headlines And Updates On Dainik Bhaskar. मुंबई में श्रद्धा वालकर हत्याकांड जैसा मामला सामने आया है। यहां के मीरा रोड इलाके में एक 32 साल की महिला का उसके 56 साल के लिव इन पार्टनर ने मर्डर करके लाश को आरी से काटा।
मुंबई में श्रद्धा वालकर मर्डर केस जैसा मामला सामने आया है। यहां मीरा रोड इलाके में 56 साल के आरोपी ने अपनी 32 साल की लिव-इन पार्टनर का मर्डर कर आरी से शव के टुकड़े कर दिए। इसके बाद आरोपी ने शव के टुकड़े कुकर में उबाल दिए। पुलिस को शक है कि उसने उबला हुआ मांस कुत्तों को खिलाया।
आरोपी का नाम मनोज साने है। वह पिछले 3 साल से सरस्वती वैद्य नाम की महिला के साथ मीरा रोड इलाके की आकाशगंगा बिल्डिंग के 7वें फ्लोर पर किराए के फ्लैट में रह रहा था। फ्लैट से बदबू आने पर बिल्डिंग के लोगों ने बुधवार को पुलिस को सूचना दी थी।
तीन से चार दिन पहले की गई महिला की हत्या
मुंबई पुलिस के DCP जंयत बजबाले ने बताया- हमें फ्लैट में एक महिला की लाश के टुकड़े मिले। ये टुकड़े सड़ चुके थे, जिन्हें देखकर अनुमान है कि मर्डर तीन-चार दिन पहले किया गया था। हमने आरोपी को गिरफ्तार कर लिया है।
पुलिस ने महिला के शव के टुकड़ों को जांच के लिए जेजे अस्पताल भेजा है। डॉक्टरों की एक विशेष टीम अब शरीर के अंगों की जांच करेगी और पुलिस को बताएगी कि शरीर के कौन से अंग गायब हैं।​​​​​​​
पुलिस ने बताया- हत्या से पहले मनोज-सरस्वती में झगड़ा हुआ
DCP जयंत बजबाले ने बताया कि मनोज और सरस्वती के बीच झगड़ा हुआ था। इसके बाद मनोज ने महिला की हत्या कर उसके शरीर को कटर से काट दिया। वहां पहुंचकर हमें समझ आया कि यह मर्डर का केस है और आरोपी ने सबूत छिपाने की कोशिश की है।
लोग बोले- 4 दिन से कुत्तों को कुछ खिला रहा था आरोपी
सोसाइटी के रहवासियों ने पुलिस को बताया कि आरोपी को पिछले दो-तीन दिनों में कुत्तों को कुछ खिलाते देखा गया। इन लोगों ने बताया कि आरोपी को पहले ऐसा करते कभी नहीं देखा गया।
16 जून तक पुलिस हिरासत में भेजा
आरोपी मनोज साने को पुलिस ने मीरा-भायंदर कोर्ट में पेश किया। कोर्ट ने उसे 16 जून तक पुलिस हिरासत में भेज दिया।
पुलिस के पहुंचने के बाद सरस्वती के शव की बरामदगी और बाकी कार्रवाई की तस्वीरें आप नीचे देख सकते हैं...
पिछले हफ्ते भायंदर बीच पर मिली थी सिर कटी लाश
पिछले हफ्ते 2 जून को मुंबई के भायंदर बीच पर एक महिला की सिर कटी लाश मिली थी। लाश एक सूटकेस में रखी हुई थी। पुलिस ने मृतका की पहचान कर ली है। ये लाश बिहार के सीतामढ़ी की रहने वाली अंजलि सिंह की थी।
अंजलि पिछले 2 साल से मुंबई में रह रही थी। पुलिस ने हत्या के आरोप में अंजलि के पति मिंटू सिंह को गिरफ्तार किया है। मीडिया रिपोर्ट्स के मुताबिक, मिंटू ने लड़ाई के दौरान अंजलि का सिर दीवार में दे मारा, जिससे उसकी मौत हो गई।
ये खबरें भी पढ़ें...
मुंबई के गर्ल्स हॉस्टल में मिली लड़की की लाश:रेप के बाद हत्या का शक; संदिग्ध आरोपी ने भी किया सुसाइड
मुंबई के एक गर्ल्स हॉस्टल में मंगलवार शाम को एक 18 साल की लड़की की लाश मिली। पुलिस को शक है कि रेप के बाद लड़की की हत्या की गई। पुलिस इस मामले में हॉस्टल के एक चौकीदार को संदिग्ध आरोपी मान रही थी, जो घटना के बाद फरार हो गया था। बाद में उस संदिग्ध आरोपी ने भी ट्रेन के सामने छलांग लगा कर सुसाइड कर ली। पुलिस को चरनी रोड रेलवे ट्रैक के पास उसकी लाश मिली। पूरी खबर पढ़ें...
प्लास्टिक बैग में मिले महिला की लाश के सड़े-गले टुकड़े: मुंबई की घटना, पुलिस को शक- बेटी ने महीनों तक बंद रखा, फिर हत्या की
मुंबई के लालबाग इलाके के एक अपार्टमेंट में 53 साल की महिला की सड़ी-गली लाश के टुकड़े प्लास्टिक बैग में मिले। घटना इसी साल के मार्च महीने की है। महिला के भाई और भतीजे ने उसके गुमशुदा होने की रिपोर्ट कलाचौकी थाने में कराई थी। शिकायत के बाद पुलिस तलाशी के लिए महिला के घर पहुंची थी, जहां उसकी लाश प्लास्टिक बैग में मिली। महिला के हाथ-पैर और शरीर के कुछ हिस्सों को काट दिया गया था। पूरी खबर पढ़ें...